CELEX: 32011R1203
Language: sk
Date: 2011-11-18 00:00:00
Title: Vykonávacie nariadenie Komisie (EÚ) č. 1203/2011 z  18. novembra 2011 o zatriedení určitého tovaru do kombinovanej nomenklatúry

23.11.2011   
            
            
               SK
            
            
               Úradný vestník Európskej únie
            
            
               L 305/12
            
         VYKONÁVACIE NARIADENIE KOMISIE (EÚ) č. 1203/2011
   z 18. novembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Súprava určená na predaj v malom pozostávajúca z:
                  —   prístroja A: bezdrôtový vysielač audio/video (televíznych) signálov so zabudovaným bezdrôtovým prijímačom rádiových signálov diaľkového ovládania, ktorý obsahuje infračervený vysielač a dve samostatné antény, a
                  —   prístroja B: bezdrôtový prijímač audio/video (televíznych) signálov so zabudovaným bezdrôtovým vysielačom rádiových signálov diaľkového ovládania, ktorý obsahuje infračervený prijímač a dve samostatné antény.
                  Táto súprava je určená na vysielanie audio/video signálu z externého zdroja, ako je satelitný prijímač alebo DVD prehrávač, pripojeného k prístroju A, do druhého audio/video prístroja, ako je monitor alebo televízny prijímač, pripojeného k prístroju B, do vzdialenosti 400 m.
                  Audio/video signály sa prenášajú z prístroja A do prístroja B na frekvencii 2,4 GHz vo forme televíznych signálov.
                  Vysielanie signálov z prístroja B do prístroja A na frekvencii 433 MHz sa spúšťa infračerveným zariadením diaľkového ovládania. Tieto signály fungujú nezávisle od vysielaných audio/video signálov.
                  Na ovládanie externého zdroja pripojeného k vysielaču audio/video signálu (prístroju A) sa používa diaľkový ovládač.
                  
                      (1) pozri obrázok
               
               
                  8528 71 99
               
               
                  Zatriedenie je určené všeobecnými pravidlami 1, 3 písm. c) a 6 na interpretáciu kombinovanej nomenklatúry, poznámkou 3 k triede XVI a znením číselných znakov KN 8528, 8528 71 a 8528 71 99.
                  Hlavnou funkciou prístroja A je vysielanie audio/video (televíznych) signálov podľa opisu v položke 8525 (pozri poznámku 3 k triede XVI).
                  Hlavnou funkciou prístroja B je príjem televíznych signálov podľa opisu v položke 8528. Vysielanie signálov z diaľkového ovládača má vedľajší charakter (pozri poznámku 3 k triede XVI).
                  Vzhľadom na funkcie prístroja A a prístroja B je súprava určená na vysielanie a príjem televízneho signálu.
                  Výrobok je súprava v zmysle všeobecného pravidla 3 písm. b) na interpretáciu kombinovanej nomenklatúry pozostávajúca z vysielacieho prístroja položky 8525 a televízneho prijímača položky 8528. Vzhľadom na to, že ani jeden komponent nedáva súprave podstatný charakter, zatriedenie na základe všeobecného pravidla 3 písm. b) na interpretáciu kombinovanej nomenklatúry je vylúčené.
                  Keďže súpravu nemožno zatriediť uplatnením všeobecného pravidla 3 písm. a) ani 3 písm. b) na interpretáciu kombinovanej nomenklatúry, má sa zatriediť podľa všeobecného pravidla 3 písm. c) na interpretáciu kombinovanej nomenklatúry do číselného znaku KN 8528 71 99 ako ostatný prístroj na príjem televízneho signálu neurčený na zabudovanie zobrazovacej jednotky alebo obrazovky.
               
            
         
      
                  
                     
               
               
                  
                     
               
            
         (1)  Obrázok slúži len na informačné účely.